Ozric Tentacles

Ozric Tentacles, Ozricit () on vuonna 1983 perustettu englantilainen, Somersetista kotoisin oleva instrumentaalista psykedeelis – progressiivista rockia soittava yhtye. Sen musiikissa ovat tyypillisesti yhdistyneet leikkisä kitarointi, elektroninen, usein tanssahtava musiikki tai vaihtoehtoisesti rauhallinen ambient sekä erilaiset etniset vaikutteet. Live-esiintyjänä sitä on pidetty värikkäänä. Yhtye on tehnyt yli 20 albumia ja myynyt maailmanlaajuisesti noin miljoona äänitettä, vaikka se ei ole koskaan ollut minkään suuren levy-yhtiön palkkalistoilla. Ozric Tentacles on historiansa aikana kokenut useita miehistönvaihdoksia. Alkuperäisestä kokoonpanosta on vuonna 2007 jäljellä vain johtohahmo, kitaristi-kosketinsoittaja Ed Wynne. Yhtyeen entisiä jäseniä soittaa nykyään muun muassa sellaisissa yhtyeissä kuin Eat Static, Dream Machine ja Nodens Ictus. ==Musiikki== Ozric Tentaclesin musiikki on psykedeelinen sekoitus intensiivisiä bassorytmejä, erilaisia äänitehosteita sekä tanssittavaa kitara- ja kosketinsaundia. Yhtyeen musiikissa on vaikutteita muun muassa Gongilta ja Steve Hillagelta. Monet yhtyeen kappaleista ovat epätavallisissa tahtilajeissa ja/tai epätavallisissa itämaistyylisissä moodeissa. Sen lisäksi niissä on usein monimutkaisia sovituksia, joissa tahtilajeja, sävellajeja sekä tempoa vaihdetaan säännöllisesti kappaleen aikana. Toisaalta yhtyeen musiikissa on myös suoraviivaisempia funk-tyylisiä hetkiä. Lisäksi Ozriceilla on useita vahvasti dub- ja ambient-vaikutteisia kappaleita, jotka tasapainottavat muuten usein niin nopeatempoista ja intensiivistä materiaalia. Musiikkiin sekoitetaan paljon elektronisia elementtejä, muun muassa tiheästi kerrostettua psytrance- ja teknovaikutteista syntetisaattorisaundia, padeja, bassorytmejä syntetisaattoreilta, ääniefektejä sekä ohjelmoituja rumpubiittejä. Yhtyeen käyttämä soitinvalikoima on laaja, sisältäen muun muassa erilaisia kitaroita, huiluja ja ksylofoneja. Lisäksi musiikissa käytetään usein esimerkiksi digitaalisesti muokattuja ihmisääniä. ==Kokoonpano== ===Nykyään=== * Ed Wynne - kitara, koskettimet (1983-) * Brandi Wynne - basso, koskettimet (2004-) * Silas Wynne - koskettimet (2009-) * Balázs Szende - rummut (2013-) ===Entisiä jäseniä/vierailevia artisteja=== * Joie Hinton (a.k.a Ozrooniculator) - koskettimet, samplet, syntetisaattori (1983-94) * Roly Wynne - basso (1983-92) * Nick van Gelder (a.k.a Tig) - rummut (1983-87) * Tom Brooks (a.k.a Zorch) - koskettimet (1983-86) * Gavin Griffiths - kitara (1983-84) * Paul Hankin - perkussiot, congat (1985-91) * Merv Pepler - rummut, perkussiot, tamburiini (1987-94, 2004-09) * Steve Everett - koskettimet (1987-2004) * Marcus C. Diess (a.k.a Marcus Ethnic, Marcus Carcus) - perkussiot (1988-90, 1993) * John Schuchard (a.k.a. Generator John) - rummut, perkussiot, tamburiini (1989-90, 1993) * John Egan (a.k.a Jon Egan, Jack Egan, Jumping John, Eoin Eogan) - huilut, laulu (1989-2009) * Zia Geelani - basso, perkussiot, kastanjetit (1992-2004) * Conrad Prince (a.k.a Rad) - rummut, perkussiot (1995-2000) * Christopher "Seaweed" Lenox-Smith - koskettimet, syntetisaattori (1995-2009) * Stuart ”Stu” Fisher (a.k.a Schoo) - rummut, perkussiot (2000-09) * Steve Hillage - kitara (2004-09) * Paul "Pazza" Godfrey - basso * Greyum May - bass * Paul Chousmer - koskettimet (2006) * Justin - basso (2007) * Vinny Shillito - basso (2009) * Roy Brosh - rummut (2009) * Harry Waters - koskettimet (2004) * Oliver "Oli" "Ollie" Seagle - rummut, lyömäsoittimet (2009-13) ==Diskografia== ===Kasettijulkaisut=== * * * * * * ===Albumit=== * * * * * * * * * * - aikaisemmat kasettijulkaisut CD-kokoelmana * * * * * * * * - live-DVD * * * * * * * == Lähteet == == Aiheesta muualla == * Haastattelu Sound on Sound -lehdessä *